Haarlems Bach Ensemble voert uit van Johann Sebastian Bach BWV 1060 Concert voor hobo en viool in c-klein BWV 21Ich hatte viel Bekümmernis onder leiding van Mark Lippe
Toegang vrij, vrijwillige bijdrage na afloop Sport | Hoërskool Jan van Riebeeck
Neem deel en geniet dit!
By Hoërskool Jan van Riebeeck kry ons leerders puik afrigting in al die onderskeie sportsoorte wat ons aanbied. Die doel is om leerders sekere lewensvaardighede te leer, eerder as om ten alle koste te wen! Ons spog wél jaarliks met leerders wat op provinsiale- en nasionale vlak, uitstekend presteer.
Die atletiekseisoen spring elke jaar weg met die Interhuisatletiek waar die hele skool by betrokke is. Ons atlete kry wonderlike afrigting en verskeie atlete neem jaarliks aan die WP-Kampioenskappe, die SA-skole Atletiekkampioenskappe en die SA-Klubkampioenskappe in Coetzenburg deel.
By Hoërskool Jan van Riebeeck poog ons om met behulp van goed gekwalifiseerde afrigters, die beste geleenthede moontlik vir die seuns- en meisieshokkiespanne te skep.  Die hokkiespanne woon gereeld afrigtingsklinieke by en daar word toere gereël waartydens leerders die geleentheid kry om vriendskaplik teen ander skole mee te ding.
Uitstaande prestasies word jaarliks in netbal behaal. Weeklikse oefeninge vind plaas waartydens spelers se fiksheid, tegniese- en spanspel geslyp word. Ons netbalspanne spog die afgelope paar jaar met topposisies in die A-liga, asook WP-spelers in verskillende ouderdomsgroepe en selfs ‘n SA-speler!
Hoërskool Jan van Riebeeck beskik oor goeie krieketfasiliteite en skryf ‘n o.19A- en ‘n o.15A-span vir die liga in.
Hoërskool Jan van Riebeeck neem deel aan ‘n weeklikse swemliga en swemmers sien ook baie uit na die WP-skolegala op Nuweland. Ons het die afgelope tien jaar verskeie presteerders op nasionale vlak opgelewer.
Die tweekampatlete neem jaarliks aan die Highgate-Interprovinsiale byeenkoms in Oudtshoorn deel.  Die afgelope paar jaar is ons atlete goed in die WP-span verteenwoordig.
Ons landloop is by die WP-Skolelandloop geaffilieer en Hoërskool Jan van Riebeeck se atlete kompeteer op provinsiale en nasionale vlak. Leerders word daagliks met behulp van wetenskaplik-saamgestelde programme gehelp en oefeninge vind op verskillende terreine in en om die stadskom, plaas.
Elke jaar word ‘n skaakspan vir die WP-Skaakliga ingeskryf. Ons neem tans in die Sentrale Distrik deel en skaakwedstryde vind gewoonlik op Vrydagmiddae plaas. Baie van ons leerders neem aan die CHESSA-individuele toernooie deel.
Ons leerders neem jaarliks aan die WP-Skoleliga deel en die skool het goeie tennisfasiliteite (4 bane en ‘n paviljoen) en afrigters. Ligawedstryde vind drie keer per week in die eerste en vierde kwartaal plaas.
Rugby is steeds die grootste wintersport by Hoërskool Jan van Riebeeck. Professionele koördineerders help om die verskeie spanne fiks te hou en gereelde kondisioneringswerk word gedoen.